מלחמת הכוכבים: באד באצ'

מלחמת הכוכבים: באד באצ (באנגלית: Star Wars: The Bad Batch) היא סדרת טלוויזיה מונפשת אמריקאית שנוצרה על ידי דייב פילוני עבור שירות הסטרימינג דיסני+. הסדרה היא חלק מיקום "מלחמת הכוכבים", והמשך לסדרה "מלחמת הכוכבים: מלחמת המשובטים". את הסדרה הפיקה , עם ג'ניפר קורבט ככותבת הראשית ובראד ראו בתור הבמאי.

די בראדלי בייקר מככב כמדבב של החבר'ה הרעים, חוליה של משובטים מובחרים עם מוטציות גנטיות. מככבת כמדבבת של אומגה, משובטת מקורית של ג'נגו פט ללא מאיצי גדילה. הסדרה הוזמנה רשמית על ידי דיסני+ ביולי 2020 כסדרת המשך ל"מלחמת המשובטים".

העונה הראשונה שודרה בבכורה בדיסני+ ב-4 במאי 2021, ורצה במשך 16 פרקים עד 13 באוגוסט. היא זכתה לביקורות חיוביות מהמבקרים. העונה השנייה, מורכבת גם היא מ-16 פרקים, שודרה ב-4 בינואר 2023 והסתיימה ב-29 במרץ. העונה השלישית והאחרונה הוכרזה באפריל 2023 ויצאה לאקרנים בתחילת 2024.

== הפקה ==
=== רקע ===
עד ספטמבר 2016, הבמאי המפקח על "מלחמת המשובטים" ו"המורדים", דייב פילוני, נסוג מתפקידו בסדרה כדי שיוכל להתמקד יותר בכתיבת ובפיתוח של סדרות אנימציה עתידיות עבור לוקאס פילם. ביולי 2018, הודיע פילוני כי עונה אחרונה של מלחמת המשובטים תשוחרר בשירות הסטרימינג דיסני+ ב-2020. העונה כוללת סיפור של ארבעה פרקים המציגה חוליה של חיילים עם מוטציות גנטיות הידועה בשם החבר'ה הרעים, הפרקים היו קיימים בעבר כפרקים לא גמורים לסדרה, והגיעו ישירות מהתוכניות של יוצר מלחמת הכוכבים ג'ורג' לוקאס.

=== פיתוח ===
דיסני+ הזמינה רשמית סדרה חדשה מ־Lucasfilm Animation ביולי 2020 בשם מלחמת הכוכבים: באד באצ', ספין-אוף מהעונה האחרונה של "מלחמת המשובטים" שתעקוב אחרי החבר'ה הרעים לאחר אירועי הסדרה. ההכרזה תיארה את הסדרה כחזון של דייב פילוני, והוא יהיה המפיק בפועל לצד אתנה פורטיו, הבמאי המפקח בראד ראו והכותבת הראשית ג'ניפר קורבט, קארי בק וג'וש רימס כמפיקים. פילוני תיאר את הסדרה כ"מאוד בסגנון" של מלחמות המשובטים ואמר שהיא תישאר נאמנה לחזון של לוקאס עבור אותה סדרה של סיפורי הרפתקאות אפיים ומרגשים. באוגוסט 2021, לפני יציאת סיום העונה הראשונה של שני חלקים, הסדרה חודשה רשמית לעונה שנייה.

=== ליהוק ===
הטריילר הראשון לסדרה, שיצא בדצמבר 2020, אישר שדי בראדלי בייקר יחזור מ"מלחמת המשובטים" כקולם של כל המשובטים בסדרה, כולל "החבר'ה הרעים" וקפטן רקס. הוא גם חשף שגרסה צעירה יותר של הדמות פנק שאנד מ"המנדלוריאן" תופיע בסדרה, והשחקנית מינג-נה ון אישרה שהיא תחזור על תפקידה כשאנד. גם ואנדרו קישינו חזרו לתפקידיהם כאדמירל טארקין וסו גררה.

=== מוזיקה ===
קווין קינר הלחין את הסדרה בינואר 2021, לאחר שהלחין בעבר את "מלחמת המשובטים" ו"המורדים". הוא כתב את שיר הנושא של החבר'ה הרעים לעונה האחרונה של "מלחמת המשובטים", ותיאר את המוזיקה שלו עבור החבר'ה הרעים כפיתוח של המוזיקה הקודמת שהלחין, עם שילוב של אלמנטים אלקטרוניים ותזמורתיים. קינר קיבל השראת מהפסקול של תותחי נברון (1961) ו-12 הנועזים (1967), אשר שניהם כוללים להקת דמויות הדומות לחבר'ה הרעים.

== מדבבים ודמויות ==
=== מדבבים באנגלית ===
* די בראדלי בייקר – החבר'ה הרעים, משובטים
* מישל אנג – אומגה
* – אזי-3
* – לאמה סו
* – נלה סה
* סטיבן סטנטון – אדמירל טארקין
* נושיר דלאל – סגן אדמירל אדמון רמפרט
* ריאה פרלמן – סיד
* – בולו
* – קץ'
* – ES-04, חיילת בחוליית המובחרים של קרוסהייר
* – ES-02, חיילת בחוליית קרוסהייר
* נס באוטיסטה – ES-03, חייל בחוליית קרוסהייר
* ארצ'י פנג'בי – דפה בילבה
* – דרואידי קרב של הבדלנים
* פרדי פרינז ג'וניור – קיילב דום
* איאן מקדרמיד – דארת' סידיוס / הקיסר פלפטין
* – קריין
* אנדרו קישינו – סו גררה

=== מדבבים בעברית ===
* אלי לולאי – החבר'ה הרעים, משובטים
* שני אליהו – אומגה
* יהונתן מגון – אזי-3
* אורי זלצמן – לאמה סו, קץ'
* נוי הלפרין – נלה סה, ראפה מרטז
* צביקה פורמן – אדמירל טארקין, אורן פרי טאה
* יובל גרבש – סגן אדמירל אדמון רמפרט, טודו
* ענת ניב – סיד
* ערן מור – דרואידי קרב, פאוג'ה, גובי גלי
* דב רייזר – דארת' סידיוס / הקיסר פלפטין
* נעה קשפיצקי – דפה בילבה, פנק שאנד
* תומר לוי – קיילב דום
* מולי שולמן – קריין, צ'אם סינדולה, בולו
* רונה בקרמן – אלני סינדולה
* אליענה מגון – הרה סינדולה, שאיאה
* אלעד סמוכה – טרייס מרטז
* יורם יוספסברג – קאד ביין

== פרקים ==

=== תקציר ===
כוח משובט 99, הידוע גם בשם "החבר'ה הרעים", קבוצה של משובטים מובחרים עם מוטציות גנטיות שהוצגו לראשונה ב"מלחמת המשובטים" לוקח על עצמו משימות ככוח של שכירי חרב לאחר סיומה של מלחמת המשובטים, ואומגה מצטרפת אליהם.

הסדרה מספרת גם על שיבוטים אחרים, שחלקם מתחיל להטיל ספק בצו 66. האימפריה מוציאה בהדרגה את צבא המשובטים לטובת המגויסים, ומשאבי השיבוט הקיסרי מגויסים לפרויקט נקרומנסר, המסביר את שובו של פלפטין ממוות בעלייתו של סקייווקר. בפרק האחרון מפנה טארקין את משאבי האימפריה לכוכב המוות.

=== עונה 1 ===

{| class="wikitable ctd-center-2 ctd-center-3 ctd-center-4 ctd-center-5 ctd-center-6 ctd-center-7 plainrowheaders"
! style="background:#575654;" |<font color="#ffffff"> מספר פרק בסדרה</font>
! style="background:#575654;" |<font color="#ffffff"> מספר פרק בעונה</font>
! style="background:#575654;" |<font color="#ffffff"> שם הפרק באנגלית</font>
! style="background:#575654;" |<font color="#ffffff"> שם הפרק בעברית</font>
! style="background:#575654;" |<font color="#ffffff"> בימוי</font>
! style="background:#575654;" |<font color="#ffffff"> כתיבה</font>
! style="background:#575654;" |<font color="#ffffff"> תאריך שידור מקורי</font>
|-
| style="text-align:center;" |1
|1
|Aftermath
|תוצאות
|סטורד לי, סול רואיז ונתנאל וילנואבה
|ג'ניפר קורבט ודייב פילוני
|4 במאי 2021
|-
| colspan="7" |בכוכב קלר בטבעת החיצונית, נלחם כוח משובט 99 בצבא הדרואידים מדגם B1 של הבדלנים בהנהגת גנרל גרייווס. לוחמי הכוח הם הגשש והמנהיג האנטר, רקר הגברתן, הצלף קרוסהייר, איש הטכנולוגיה טק והסייבורג אקו. הכוח חבר למפקדת על כוח המשובטים, מאסטרית הג'דיי דפה בילבה, אחרי שקיילב, הפדאוואן שלה, ביקש תגבורת.
בסיום הקרב נגד הדרואידים מקבל קפטן גריי המשובט מהקיסר פלפטין את פקודה 66, שמטרתה חיסול כל אבירי הג'דיי. גריי והחיילים המשובטים פונים נגד בילבה, אבל כוח 99 אינו מכיר את הפקודה וממשיך ללכת עם קיילב. קיילב רואה את בילבה הודפת בחרב האור שלה את יריות המשובטים, חוזר אליה ורוצה להצטרף עם חרב האור שלו, אך היא פוקדת עליו לנוס. קיילב נמלט גם מכוח 99, והאנטר מבטיח לו שלא יפגע בו כשהוא מניח את נשקו, אך קיילב מזנק מעל העמק. קרוסהייר מגיע, האנטר טוען שקיילב נפל לעמק, אך קרוסהייר אינו מאמין לו וטוען שפקודה היא פקודה.
אחרי שהם חוזרים לקאמינו, מודיע פלפטין בנאום הולוגרמי לכלל החיילים שמרד הג'דיי סוכל ואימפריה גלקטית תחליף את הרפובליקה.
בסיום הנאום ניגשת אליהם במסדרון אומגה, ילדה שעמדה בזמן הנאום לצד המדענית נלה סה, אומרת להם את שמותיהם, ומציינת שהם כוח משובט 99. נלה סה מגיעה, אומרת שאומגה היא העוזרת הרפואית שלה, ולוקחת אותה. לאחר מכן מצטרפת אליהם אומגה בארוחה, והאנטר שואל אותה אם אין לה איפה להיות. אומגה עונה שתישאר איתם, וטק אומר שזה מעולם לא קרה. עוברת לידם קבוצה של חיילים משובטים, כולם נראים אותו הדבר, ואחד מהם אומר שחוליית הליקויים מצאה מגויסת חדשה. אומגה מעיפה אוכל על החייל, דורשת ממנו להתנצל ומתפתחת תגרה בחדר האוכל בין כוח 99 ובין החיילים.
אדמירל טארקין מהאימפריה מגיע להעריך את כוח 99 ושולח אותו לחסל מורדים באנדרון. כשהכוח מגלה ש"המורדים" הם פליטים בהנהגת סו גררה שמסרבים להיכנע לאימפריה החדשה, הוא נוטש את המשימה וחוזר לקאמינו. הכוח נעצר על בגידה, טארקין משפר את התכנות של קרוסהייר, ומפנה אותו נגד הנבחרת שלו. שאר החבר'ה בורחים מקאמינו עם אומגה, שהצטרפה אליהם אחרי שנאסרה על ידי חיילי האימפריה באשמת כניסה לחדרם כשהיו במשימה באנדרון. במהלך הבריחה ירתה אומגה בבלאסטר שהרימה, ופגעה ברובה הצלפים של קרוסהייר שרדף אחריהם בלי לפגוע בקרוסהייר. אחרי יציאתם מהכוכב, שאל אותה האנטר איך היא יודעת לירות, ואומגה ענתה שמעולם לא ירתה.
|-
| style="text-align:center;" |2
|2
|Cut and Run
|להסתובב ולברוח
|סטורד לי
|גורסימרן סנדהו
|7 במאי 2021
|-
| colspan="7" |החבר'ה הרעים ואומגה מגיעים לכוכב סאלוקאמי, ואומגה רואה לראשונה שמש, אדמה, צמחים ופרפרים. הם הולכים אל קאט לוקואן, עריק מחיל המשובטים, המספר להם על שבבי התנהגות במוחות המשובטים, כפי שאמר לו קפטן רקס, משובט שעבר אצלו אתמול, ואומגה מאשרת את דבריו. קאט אומר שהוא צריך לעזוב את סאלוקאמי עם אשתו ושני ילדיו, אחרי שהאימפריה השתלטה על הכוכב, ומקרקעת כל חללית באשר היא.
כשקאט מנסה לרכוש בשוק כרטיסים למעבורת, מבהיר לו המוכר שצריך קוד שרשרת לפי מדיניות גלקטית חדשה. סגן האדמירל אדמון רמפרט מופיע בהולוגרמה בכיכר העיר, ומודיע שכל אזרח יכול להחליף את המטבע הבלתי חוקי שלו בזיכויים קיסריים, בזכות נדיבותה של האימפריה הגלקטית החדשה. נוסע שהגיע למעבורת עם מטענו אומר שהזמין מעבר בנסיעה זו, אבל חייל משובט אומר לו שאין נסיעה פלנטרית ללא קוד שרשרת, וזורק אותו מהתור. האנטר אומר לקאט: "זה לא רק ספינות. הם רושמים גם אנשים". קאט אינו יכול להוציא קוד שרשרת משום שהוא עריק, וטק מכין עבורו חמישה קודי שרשרת, שגנב אקו ממטה האימפריה אחרי שקורקעה ספינתם כשהוא, טק ואומגה בתוכה, על מנת שאומגה תצטרף ותיסע עם משפחתו.
כשהחבר'ה הרעים משחררים את ספינתם, יורים עליהם חיילי האימפריה ואומגה מבקשת מהחבר'ה הרעים לקחת אותה איתם, אחרי שעזבה את קאט משום שלא רצתה לנסוע איתו. את התליון הקאמינואני היא כבר הורידה ממצחה.
|-
| style="text-align:center;" |3
|3
|Replacements
|תחליפים
|נתנאל וילנואבה
|מאט מיכנובץ
|14 במאי 2021
|-
| colspan="7" |המראודר (משחרת לטרף), ספינת החבר'ה, נפגעה בזמן ההימלטות מסאלוקאמי, וצריך להחליף בה את קבל הכוח. החבר'ה נוחתים על ירח שומם ומחליפים את הקבל. אקו אומר לטק שיש שריטות על חלונות המראודר, וכשהם בוחנים את השריטות, גונב דרקון את הקבל ומסתלק. אומגה רואה מבפנים את הדרקון על החלון ואומרת לחבר'ה שהוא ברח עם החלק. לרקר כל הזמן כואב הראש, והוא חושב שזה מהנחיתה הקשה על הירח. האנטר ואומגה יוצאים אחרי הדרקון, והאנטר ממשש את העפר בין אצבעותיו. אומגה שואלת אותו אם תוכל ללמוד להתחקות כמוהו, והוא עונה שזו מיומנות משופרת. האנטר מוצא את הקבל אבל הדרקון מזנק עליו, הוא נשאר בלי מסיכה ולא יכול לנשום. אומגה מחזירה את המסיכה על פניו, הולכת למאורת הדרקון, מציעה לו את הפנס שלה במקום הקבל, והדרקון מסכים. האנטר מגיע למאורת הדרקון, ואומגה יוצאת אליו עם הקבל.
רמפרט מגיע אל טארקין בקאמינו, וטארקין אומר לו ששמע שהטמעת קוד השרשרת של רמפרט הצליחה ביותר. רמפרט מציג בפני טארקין את חוליית העילית הראשונה של האימפריה, חיילים מגויסים מרחבי הגלקסיה. לאמה סו אומר לטארקין שמגויסים ללא שבב לעולם לא יגיעו לאותה מיומנות צבאית שהשיבוטים שלו הוכשרו מאז הקמתם. טארקין מחליט לבחון אותם, ושולח אותם לאנדרון עם קרוסהייר. סו גררה עזב, וקרוסהייר יורה במורדים. אחד המגויסים טוען שיש לקחת את המורדים בשבי ולא לחסל אותם, קרוסהייר משיב שקיבל פקודות אחרות, ויורה במגויס.
כשהכוח חוזר לקאמינו, אומר טארקין לרמפרט שאחד המגויסים שלו חסר. רמפרט עונה שחיילים מכירים את סיכוני הקרב, ועם יותר זמן ואימונים, הכוחות לא יהיו דומים לשום דבר שהגלקסיה ראתה. טארקין מסכים שרמפרט ימשיך במיזם, ולאמה סו אומר לנלה סה שאם לרמפרט יש את הדרך שלו, חיילים מגויסים יהפכו את המשובטים למיושנים. נלה עונה שהחומר הגנטי המקורי של ג'נגו פט ממשיך להתדרדר, ואי אפשר ליצור שיבוט מעולה ללא מקור ישיר. לאמה סו משיב שהשיבוטים הם רכוש קאמינו, והם צריכים רק אחד.
אחרי שהמראודר ממריאה מהירח, מראה רקר לאומגה את החדר החדש שלה בחללית המשמש גם כתא ירי, ונותן לה את לולה, בובה שהייתה שלו.
|-
| style="text-align:center;" |4
|4
|Cornered
|בפינה
|סול רואיז
|כריסטיאן טיילור
|21 במאי 2021
|-
| colspan="7" |בדרכם למקום מסתור בכוכב אידאפלור שאינו מיושב, נוחתים החבר'ה בפלנטה הקרובה ביותר, פנטורה, כדי לאסוף אספקה וכדי שטק יערבל את חתימת המראודר, המופיעה כעת ברשימת המבוקשות של האימפריה. בקר מקומי במפרץ הנחיתה מבקש לסרוק את הספינה, ומקבל זיכויים מטק. לאחר מכן מעביר הבקר את הקואורדינטות לפנק שאנד, ציידת ראשים, המחזיקה בהולוגרמה של אומגה.
האנטר, אקו, המחופש לדרואיד, ואומגה מחפשים אספקה בזמן שרקר מפרק את המראודר לפי הוראות טק, כדי לאפשר לו גישה למפתח החתימה.
האנטר מוכר לסוחר חלפים את אקו המחופש, ואומגה מלטפת חיית מחמד ברחוב. החיה חוטפת מידי אומגה בובת חייל משובט שאומגה מצאה אצל הסוחר, היא רודפת אחריה ושאנד בעקבותיה.
במחסן הסוחר, רובוט הנראה כמו C-3PO אומר לאקו שהוא אנושי, ואקו מאיים עליו בנשקו.
שאנד מבטיחה לאומגה שתחזיר אותה לחבריה, אבל אומגה רואה שיש לה נשק כשהיא מתכופפת לתת לה פרי מסל שהפילה מעוברת אורח. אומגה שואלת את שאנד אם היא חיילת, ושאנד עונה: "לא בדיוק". אומגה שואלת למה יש לה בלאסטר, ושאנד עונה: "כדי להגן על עצמי. הגלקסיה היא מקום מסוכן להיות בו לבד". האנטר מאתר את הצעצוע שהחזיקה אומגה, מגיע אליה ואומר לה להתרחק משאנד. מתנהל ביניהם קרב קשוח ברחבי העיר, כולל מרדף בין כלי רכב אוויריים. האנטר מעיף באוויר רימון שנצמד לרכב שאנד, היא מזנקת מרכבה אל מונית חולפת, אבל נחבטת אל הקרקע וקמה בצליעה.
אקו מגייס את הרובוטים, שרובם דגמי R2-D2, כדי שיחזירו את כל חלקי המראודר למקומם, ומחזיר לטרי-פי-או את תפקיד האחראי עליהם, כפי שהבטיח במחסן. האנטר ואומגה מגיעים לספינה והחבר'ה נמלטים מפנטורה, כשהבקר רץ אחריהם על הקרקע בטענה ששאנד טרם שילמה לו.
|-
| style="text-align:center;" |5
|5
|Rampage
|השתוללות
|סטורד לי
|תמרה בכר-וילקינסון
|28 במאי 2021
|-
| colspan="7" |אומגה מקבלת מטק קום (מכשיר קשר) שהיה של קרוסהייר, והחבר'ה נוחתים באורד מנטל כדי לשאול את סיד, מודיעה של הג'דיי שאקו שמע עליה, מדוע רודפת ציידת ראשים אחרי אומגה. הם מגיעים למסבאה והאנטר אומר למישהי שהם מחפשים את סיד. היא עונה שהשם אינו מוכר, והאנטר אינו במקום הנכון, אלא אם הגיע לבזבז כסף. אומגה ניגשת אליה, אומרת לה שהיא סיד, וסיד עונה שהיא חדה יותר מחבריה שם.
אקו מראה לסיד הולוגרמה של שאנד, ושואל אם היא יודעת מי היא. סיד עונה שלא, אבל היא מזהה ציידת ראשים כשהיא רואה אחת כזאת. אקו שואל אם היא יכולה לגלות מי שכר אותה, וסיד שולחת אותם למשימה עבורה. יש פרס על ילדה בשם מוצ'י, שנלקחה על ידי סוחרי עבדים זיגרים, והם נמצאים בצד השני של הפלנטה, בעיר העתיקה של אורד מנטל.
לרקר עדיין כואב הראש, והאנטר שואל אותו אם הוא בסדר. אומגה שואלת מה זה סוחר עבדים.
כשהחבר'ה נוחתים, האנטר מורה לאומגה להישאר בספינה. הזיגרים לוכדים את החבר'ה, מגיעים לספינה שלהם וסורקים אותה. הם אינם מוצאים את אומגה, שברחה מהספינה כשהם הגיעו. החבר'ה רואים את אומגה שהגיעה אליהם, והיא פותחת את הכלוב שבו נמצאת ה מוצ'י. מוצ'י משליכה סלעים על הזיגרים, ורקר משחרר את החבר'ה מכבליהם. אומגה לוקחת שלל קשת לייזר זיגרית, ומוצ'י חובטת בדרקון של הזיגרים עד שהוא בורח ועף לשמיים. טק ורקר מגיעים, וטק מסביר לרקר שמוצ'י מכירה בהיררכיה חברתית. רקר מנפץ סלע על ראשה של מוצ'י, מזנק עליה, אוחז בקולרה וחובט בראשה מאחור. מוצ'י מתאבקת עם רקר עד שהיא מתעייפת, ושניהם צונחים מחובקים.
ביב פורטונה, שליח של ג'אבה ההאט, מגיע אל סיד עם שני שומרים חזירים, והיא אומרת לו שהמשימה עדינה. ביב שומע את מוצ'י בחוץ, יוצא ורואה את אומגה רכובה עליה. ביב מסמן לאחד משומריו, והוא נותן לסיד שלוש מזוודות קרדיטים. סיד קוראת להאנטר למשרדה, ואומרת לו שציידת הראשים היא פנק שאנד, חדשה בזירה, אבל כבר הוכיחה את עצמה כערמומית וחסרת רחמים. היא מסבירה שאין לו סיכוי מולה ללא כסף, נותנת לו מזוודת קרדיטים עבור חילוץ מוצ'י, ומציעה לו להמשיך לעבוד עבורה.
|-
| style="text-align:center;" |6
|6
|Decommissioned
|יצאו מפעולה
|נתנאל וילנואבה
|אמנדה רוז מוניוז
|4 ביוני 2021
|-
| colspan="7" |במסבאת סיד מאמן אקו את אומגה בקליעה למטרה בקשת הלייזר. בולו וקטש, שני לקוחות קבועים של סיד, מהמרים על קליעותיה, אומגה אומרת שהסתדרה טוב יותר עד ששני אלה הופיעו, ואקו אומר לה לא להתייחס להסחות דעת. סיד אומרת לאומגה שהיא משחררת מוקדם מדי בגלל זרועותיה החלשות, לוקחת את הקשת, יורה ברצף שלושה חיצי לייזר בול במטרה, ושולחת את החבר'ה לקורליה כדי לחלץ מידע מדרואיד טקטי של הצבא הבדלני לפני השמדתו במתקן פירוק.
המראודר נצמדת לגחון של חללית משא כדי לעבור את החיישנים הפלנטריים, מתנתקת ממנה ונוחתת במתקן הפירוק. במפעל הנשמר על ידי שוטרים דרואידים, שעליהם לא אמרה סיד לחבר'ה, כפי שלא אמרה להם שמוצ'י היא ראנקור, נתקלים החבר'ה באחיות המבריחות רפא וטרייס מרטז, העוקבות אחרי הדרואיד גם כן. השבב במוחו של רקר מתחיל לפעול לאחר שזינק באוויר ללוח הבקרה הראשי וקסדתו נחבטה בעמוד פלדה, ואומר לו: "חיילים טובים מקיימים פקודות".
רגלה של אומגה נתקעת במסוע אחרי שחטפה מרפא את ראש הדרואיד, היא קוראת להאנטר בקום והוא מחלץ אותה מהכבשן בסיוע טרייס.
טק מעתיק את נתוני הדרואיד הטקטי לפני השמדתו, מתכנת אותו בשיתוף האחיות להפעיל את הדרואידים על מסוע הפירוק, שיורים בשוטרים הדרואידים ומאפשרים לחבר'ה ולאחיות לברוח. האחיות מסבירות ששלפו את הדרואיד עבור לקוח שנלחם באימפריה, האנטר מחליט לתת להן את הנתונים, אומגה מזמינה אותן לאורד מנטל, ומנופפת להלן לשלום מכבש המראודר. בחללית שלהן, מספרות האחיות ללקוח שהן יודעות איך למצוא את החבר'ה, כיתת שיבוטים עריקים.
|-
| style="text-align:center;" |7
|7
|Battle Scars
|צלקות קרב
|סול רואיז
|ג'ניפר קורבט
|11 ביוני 2021
|-
| colspan="7" |כשחוזרים החבר'ה עם לטאה שחטפו עבור לקוח של סיד אחרי שלא החזירו את הדרואיד הטקטי, אומרת להם סיד במשרדה שהם חייבים לה דמי עגינה, דמי נמל, ציוד, דלק, מנות ו-20 קרטונים של מנטל מיקס, הפופקורן שקונים רקר ואומגה בסיום כל משימה.
במסבאה בורחים בולו וקטש מרקס, שישב במקומם הקבוע אחרי שהגיע לחבר'ה דרך האחיות מרטז, והאימפריה חושבת אותו למת. רקס שואל את החבר'ה מי הילדה שאיתם, והם עונים שהיא שיבוט כמוהם. רקר ואומגה מגיעים אחרי שקנו את המנטל שלהם, רקר מחבק את רקס ומציג אותו בפני אומגה. רקס אומר לה שפגש הרבה שיבוטים, אבל אף פעם לא כמוה. אומגה מסתכלת על רקס ואומרת לו שהוא דור אחד. לרקר שוב כואב הראש, וטק אומר לרקס שלא ידאג מהשבבים, משום שאינם פועלים על המוטציות שלהם. רקס שואל את טק אם הם לא הסירו את השבבים שלהם, וכשטק משיב בשלילה, רקס חושף את נשקו ואומר שהשבבים הופכים אותם לאיום על כל הסובבים אותם, אפילו על אומגה, והם פצצות זמן מתקתקות. האנטר מבקש מרקס להירגע, ורקס מבהיר כי מה שיש בראש שלהם מסוכן יותר ממה שהם יכולים לדמיין, וזה אינו משהו שהם יכולים לשלוט בו.
החבר'ה נוסעים לברקה, בית קברות לספינות כוכבים. רקס פוגש אותם ומוליך אותם למפרץ רפואי הנמצא בקצה ספינה גדולה, שהייתה סיירת ג'די. כשטק עומד להזריק לראשו של רקר, תופס אותו רקר בצווארו, אומר לו שהוא מפר ישירות את צו 66, מרים אותו באוויר ומטיח אותו ברצפה. לאחר מכן חובש רקר את קסדתו, ויורה בחבר'ה כשהוא אומר: "כולכם בוגדים". החבר'ה מנסים להילחם ברקר, אבל הוא תופס את האנטר בצווארו ואומר לו: "כל השיבוטים המפרים את צו 66 יושמדו". אומגה יורה לעבר רקר, כדי שיניח להאנטר, והוא רודף אחריה. היא אומרת לו: "זה לא אתה. זה השבב", והוא עונה לה: "קשירת קשר עם בוגדים הופכת אותך לאדמה בבגידה". אומגה איננה מסוגלת לירות ברקר, והוא חוטף ממנה את הנשק, מכוון אותו עליה, אומר: "חיילים טובים מקיימים פקודות", ונורה בקרן הלם על ידי רקס שהגיע מאחור.
טק מנתח את רקר, ואומגה מנסה להעיר אותו בסיום הניתוח. היא איננה מסכימה לזוז מרקר, והחבר'ה ממתינים איתה. כשאומגה נרדמת, נוגע רקר בראשה ואומר: "שלום ילדה. למה הפנים העצובות?" רקס אומר: "שבב אחד ירד. שלושה נשארו. מי הבא בתור?"
כאשר לכל הארבעה יש פלסטרים על ראשיהם, מתנצל רקר בפני אומגה ואומר לה שלא הצליח לגרום לזה להפסיק. אומגה מוציאה מכיסה חופן מנטל, מושיטה אותו לרקר ואומרת: "המשימה הסתיימה. אנחנו לא יכולים לשבור את המסורת". רקס מסכם עם האנטר שיישארו בקשר, ועוזב. גילדת הגרוטאות, השולטת בכוכב, רואה את האנטר ומדווחת לאימפריה.
|-
| style="text-align:center;" |8
|8
|Reunion
|איחוד
|סטורד לי
|כריסטיאן טיילור
|18 ביוני 2021
|-
| colspan="7" |גילדת הגרוטאות מודיעה לקרוסהייר בקאמינו על מיקום החבר'ה בברקה, ולאמה סו אומר לרמפרט שהשיבוטים של יחידה 99 הם נכסים מיומנים ביותר, ויש להחזירם בחיים. רמפרט עונה שאין לו עניין בקבוצת משובטים עריקים נוכלים, ומורה לקרוסהייר להרוג אותם בברקה.
רקר מלמד את אומגה לנטרל פצצות, ואקו אומר שאנשי הגילדה צופים עליהם כשהם חוזרים לסיירת הג'די. אקו אומר להאנטר שהם צריכים לעזוב, והאנטר עונה שיש לאסוף נשק מהסיירת כדי לפרוע את חובם לסיד. רקר לוקח ארגז מלא טורפדות פרוטונים, ואקו אומר להאנטר שהם היו צריכים לעזוב עם רקס, כדי לא להיות חייבים לסיד. בגשר הפיקוד שואלת אומגה את טק מדוע מהבהב אור אדום על לוח הבקרה, הוא עונה שזה חיישן קרבה, והם רואים ספינות אימפריאליות נוחתות.
בקאמינו ניגשת נלה סה ללאמה סו, והוא אומר לה שמשימת האימפריה בברקה מהווה איום על תוכנית המגירה שלהם, והוא צריך להזעיק סיוע נוסף. נלה עונה שכבר יש להם מישהי שמטפלת בעניינים, ולאמה עונה כי כל עוד אחד מהציידים האלה מספק את המשובטת הצעירה בשלמותה, זה כל מה שצריך לעסוק בו.
האנטר רואה את קרוסהייר יוצא עם חיילים מכבש הספינה האימפריאלית, וכשהם מתעמתים על סיפון התותחים של הסיירת, אומר לו האנטר שהוא נשלט על ידי השבב. הסיפון מתמוטט מהיריות והחבר'ה מנסים להגיע אל המראודר דרך מנוע היונים של סיירת הג'די. קרוסהייר מפעיל את המנוע, אבל הם משתמשים בחומרי נפץ נצמדים מנשקיית הסיירת כדי לנתק מהמנוע את קונוס המפלט כשהם בתוכו, קרוסהייר נפגע מהלהבה הישירה עליו, ומורה לחייל בגשר הפיקוד לכבות את המנוע.
כשמגיעים האנטר ואומגה למראודר, הם רואים את כל חיילי האימפריה שכובים על הקרקע, וצייד הראשים קאד ביין אומר להאנטר: "הורדתי כל כך הרבה שיבוטים לאורך השנים. ברגע שאתה מבין אחד, השאר קלים". האנטר וביין נעמדים לדו-קרב, ביין יורה בהאנטר, רגל הרובוט של ביין שעומד מאחוריו נפגעת ביריות, אומגה ניגשת להאנטר ומנסה לירות בביין בקשת שלה, הרובוט של ביין מעיף אותה, ביין יורה קרן הלם באומגה, לוקח אותה לספינתו ומסתלק. החבר'ה מגיעים, נושאים את האנטר הפצוע אל המראודר, בורחים מקרוסהייר ומחייליו, והאנטר אומר לחבר'ה שצייד ראשים לקח את אומגה.
|-
| style="text-align:center;" |9
|9
|Bounty Lost
|פרס אבוד
|בראד ראו ונתנאל וילנואבה
|מאט מיכנובץ
|25 ביוני 2021
|-
| colspan="7" |במרדף אחרי ביין, מעדכן טק את החבר'ה שאומגה היא שיבוט טהור של ג'נגו פט, ולכן היא המקור היחיד לקמינואנים. המשובט הטהור השני הוא בובה פט, שנעלם בתחילת המלחמה נגד הבדלנים.
בדרך למתקן שיבוט ישן של קאמינו במגדלי בורה ויו, מבקש טודו הרובוט מביין לתקן את רגלו, אך ביין מתעלם. טודו מנסה לחבר בעצמו את הרגל עם מרתך, ואינו מצליח. אומגה, הכלואה בתא עם מחסום קרינה, אומרת לטודו שהיא יכולה לתקן את רגלו כפי שתיקנה את אזי-3, הרובוט הרפואי בקאמינו, וטודו עונה שהיא אסירה. היא עונה שאכן איננה יכולה לברוח מהספינה הזו והיא רק ילדה, טודו משתכנע, אומגה מחברת את רגלו, אך הרגל איננה מיושרת, וצריך לכייל את זיכרון טודו. אומגה מכיילת את טודו ומכבה אותו. היא מוצאת את הקום שלקח ממנה טודו, ויוצרת קשר עם החבר'ה ממתקן השיבוט, אך ביין מוצא אותה, רומס את הקום ברגלו ואוזק את ידיה.
לאמה סו שולח את הקאמינואנית טאון ווי לשלם לביין ולהביא את אומגה. הוא מורה לנלה סה לחסל אותה אחרי שתוציא ממנה דגימות גנטיות. נלה סה רוצה לשמור על אומגה, ושולחת את שאנד לחלץ אותה. שאנד מחסלת את טאון, מציעה לביין תמורת אומגה את מזוודת הקרדיטים שקיבלה מטאון, טודו חוטף מאחור את המזוודה משאנד, ביין משליך רימון על שאנד, היא בועטת ברימון לעבר טודו שעף החוצה מהפיצוץ, המזוודה נפתחת והקרדיטים מתפזרים לתהום. שאנד נכנסת לקרב עם ביין, החבר'ה ביקשו מאומגה נקודת ציון והיא מפעילה מתקן שידור עם האזיקים על ידיה, אקו במראודר אומר לחבר'ה שאומגה במערכת לידו ומוצא את הקואורדינטות, שאנד מגיעה לאומגה אחרי שהביסה את ביין, אומרת שהחבר'ה לא יגיעו בזמן, אומגה שואלת למה הרגה את טאון ווי, שאנד עונה: "חלק מהתפקיד" ואומרת שמה שתכנן ראש הממשלה עבור אומגה גרוע בהרבה משאנד עצמה, אומגה שואלת למה הוא רוצה אותה, שאנד עונה: "את כבר יודעת את התשובה", טודו מגיע ואומר לשאנד שהיא באה איתו, שאנד בועטת בו ומטיחה אותו במיכל שיבוט קאמינואני סדוק, זכוכית המיכל נשברת וגופה קאמינואנית גדולה נוחתת על שאנד. שאנד וביין שוב נאבקים, אומגה נמלטת בתרמיל טיסה ממגדל השיבוט עם האזיקים על ידיה כשטודו רודף אחריה באוויר ותולש לוחית מתרמיל הטיסה, ולפני שהיא מתרסקת לקרקע, אוספת אותה המראודר.
במראודר שואלת אומגה את האנטר למה הקאמינואנים אחריה, והוא עונה שהיא יקרה עבורם יותר מכל שיבוט אחר, משום שהיא שונה.
ביין אינו מצליח להמריא בספינתו אחרי ששאנד חיבלה בה, ושאנד מעדכנת מספינתה את נלה שאומגה חולצה על ידי השיבוטים שנתקלה בהם בפנטורה. נלה מורה לשאנד לא לעקוב אחרי אומגה, היא בטוחה כל עוד איננה בידי לאמה סו, ונלה תעביר לשאנד את התשלום שלה.
|-
| style="text-align:center;" |10
|10
|Common Ground
|מכנה משותף
|סול רואיז
|גורסימרן סנדהו
|2 ביולי 2021
|-
| colspan="7" |האימפריה מכוננת חוקי עוצר חדשים ברקסוס, שבו הייתה ממשלת הבדלנים בזמן מלחמת המשובטים, בתמיכת הסנטור המקומי אבי סינג. כשסינג נואם לתושבים, הוא מדבר נגד האימפריה ונעצר. GS-8, דרואיד הפרוטוקול שלו פונה לסיד, והיא שולחת את החבר'ה. האנטר מסרב אחרי שנלחם נגד הבדלנים, וסיד מזכירה לו שחוב החבר'ה עדיין לא שולם. אומגה נשארת עם סיד בגלל חיילי האימפריה ברקסוס, וסיד מעסיקה אותה בניקיון המסבאה עם ספוג ברגע שהחבר'ה יצאו למשימה.
במשימה ברקסוס נגד חיילי האימפריה, מורה האנטר לטק לתמרן עם אומגה, וטק עונה שזה בלתי אפשרי משום שאומגה איננה במשימה.
סיד משחקת נגד בולו וקטש, ומפסידה. אומגה אומרת לה שאינה משחקת נכון, ומשחקת במקומה. בולו וקטש מפסידים, ואומגה עונה לסיד שהיא טובה באסטרטגיה אחרי שסיד שאלה איך ניצחה. הרבה מגיעים למסבאה לצפות באומגה אחרי שסיד שכרה אותה כשחקנית דג'ריק, אבל הם מפסידים. כשהחבר'ה חוזרים עם סינג, האנטר אומר לאומגה שהייתה צריכה לשמור על פרופיל נמוך, סיד עונה לו שאומגה עשתה מספיק כסף כדי לשלם את חובם, ולוקחת את הסנטור למשרדה כדי לדבר על התשלום. רקר מתנגש בכתף האנטר, והאנטר מתיישב למשחק עם אומגה.
|-
| style="text-align:center;" |11
|11
|Devil's Deal
|עסקה עם השטן
|סטורד לי
|תמרה בכר-וילקינסון
|9 ביולי 2021
|-
| colspan="7" |בכוכב הלכת ריילות' הנמצא בטבעת החיצונית, מציעה האימפריה שלום בתמיכת ה אורן פרי טאה, הסנטור המקומי, כשרמפרט וקרוסהייר נמצאים שם. אלני, אשתו של צ'אם סינדולה, מנהיג ההתנגדות שתמך בפומבי באימפריה, שואלת את רמפרט מדוע הפך בית הזיקוק למתקן צבאי בניגוד למובטח, ורמפרט עונה שתחת שלטון הרפובליקה ריילות' היה פגיע, אבל כעת מגנה האימפריה על אינטרסי ריילות'.
אחרי שמסרו הטוויאלקים את נשקיהם לאימפריה, טסים לירח הרה, בתו של סינדולה, וסגנו גובי גלי, שהתנגד לכניעה והבטיח להרה כי תטיס את הספינה אם תצטרף. קרוסהייר מצמיד בירי אמצעי מעקב לספינתם. אחרי נחיתתם, מגיעים החבר'ה שנשלחו על ידי סיד, מוסרים שני ארגזי נשק ומקבלים מגובי מזוודת קרדיטים. הרה ניגשת לאומגה, שואלת אותה לסוג המראודר, שאף פעם לא ראתה, ואומגה עונה: "מעבורת תקיפה משנית של אומיקרון". הרה מבקשת להסתכל בפנים והאנטר מאשר. אומגה מתארת להרה את לוח הפיקוד, והרה שואלת אם היא טסה. אומגה עונה שטק אינו מרשה לה, עד שתדקלם את כל מפרטי הספינה מהזיכרון. הרה עונה שהמפרט הוא רק חצי מהטיסה, והטיסה היא תחושה. כשהרה עוזבת, שואלת אומגה את טק אם ידע שטיסה עוסקת בתחושה, וטק עונה: "איזו תחושה?"
בחזרתם לריילות', יורה קרוסהייר באחד ממנועי הספינה של גובי, היא נוחתת נחיתת אונס, מגיעה ספינת אימפריה, וחייליה מחרימים את ארגזי הנשק. מגיע רכב משוריין על גלגלים, יוצאים ממנו רמפרט וטאה, קרוסהייר אומר שהשלושה נתפסו כשהם מבריחים נשק לפלנטה, ורמפרט אומר להרה שמעורבותה בעניינים כאלה היא הכי מטרידה. טאה אומר שצ'אם עומד מאחורי זה והקבוצה נעצרת.
המורדים בריילות' עוקבים אחרי הרכב, מנטרלים את החיילים, רמפרט אומר לקפטן האוזר המשובט שנוסע עימם להיכנע, טאה שואל מה הוא עושה, ורמפרט עונה שהוא מחזיק אותם בחיים. ביציאתם מהרכב, מגיע בריחוף צ'ופר, הרובוט של סינדולה, והרה עולה לרכבו. צ'אם מכוון את נשקו אל טאה כשהוא מאשים אותו בחמדנות על חשבון ריילות לאורך שנים, ואלני אומרת שהזמן של טאה יגיע אבל לא כך. רמפרט מהנהן בראשו לקרוסהייר השוכב במעלה ההר, והוא צולף בראש טאה. מגיעות עוד ספינות אימפריה, צ'ופר ממלט את הרה בהוראת אלני, ורמפרט מורה לחייליו לעצור את צ'אם, אלני וגובי על ניסיון התנקשות באורן פרי טאה.
|-
| style="text-align:center;" |12
|12
|Rescue on Ryloth
|חילוץ בריילות'
|נתנאל וילנואבה
|ג'ניפר קורבט
|16 ביולי 2021
|-
| colspan="7" |הרה שולחת שדר הולוגרמי לחבר'ה, מבקשת להציל את הוריה ושולחת קואורדינטות. האנטר חושב שהמשימה מסוכנת, אבל אומגה משכנעת אותו שזה מה שעושים חיילים. החבר'ה נוחתים במאחז הפיקוד הישן של צ'אם סינדולה שבו מתחבאת הרה עם צ'ופר, ואומגה יורדת ראשונה בכבש כשהחבר'ה אחריה.
האנטר תוקף רובוט מעקב של האימפריה שצילם אותם. חייל מעדכן את קרוסהייר בצילומי הרובוט, והוא מעדכן את רמפרט ואת האוזר.
האנטר חושש מהמשימה ומסרב להשתתף, הרה כועסת ושואלת את אומגה למה היא סומכת עליו. היא עונה שהוא אחיה, וצריך לשכנע אותו באסטרטגיה.
הרה מציגה להאנטר הולוגרמה של בית הזיקוק, ומציעה שצ'ופר יחבור לרובוטי המפעל וישבית את התותחים בפיקוח הרה ואומגה. צ'ופר מנטרל בזרם חשמלי רובוט מדגם R2-D2 המפקח על התותחים, מתחבר לבקרה בזרוע ממשקית, ומגיעים שני חיילי אימפריה האומרים לו שאינו שייך לכאן. הרה ואומגה צופות בצ'ופר, ממריאות בספינה אימפריאלית, יורות בבקרה, צ'ופר מחשמל את החיילים וממריא אל הכבש שפתחה הרה באוויר. טק ורקר תוקפים את בית הזיקוק מהמראודר, ואקו והאנטר משחררים את צ'אם, אלני וגובי מהכלא בקפיטול.
קרוסהייר מבין שהמטרה איננה בית הזיקוק וטומן מלכודת ביציאה מהקפיטול, אבל האוזר, הנאמן לצ'אם, מזהיר את הנמלטים מהמלכודת. הם מסתלקים, האוזר ממשיך אל המלכודת, אומר לחייליו שהם צריכים להניח את הנשק ונעצר על בגידה. אלני מציעה להאנטר את התשלום שהבטיחה הרה, והוא עונה שישמרו אותו כי ייזקקו לו. רמפרט אומר לקרוסהייר שזלזל בארבעת החברים שלו, קרוסהייר מבקש רשות לצוד אותם, ורמפרט מתיר.
|-
| style="text-align:center;" |13
|13
|Infested
|נגוע
|סול רואיז
|אמנדה רוז מוניוז
|23 ביולי 2021
|-
| colspan="7" |כשהחבר'ה חוזרים ממשימה, הם מוצאים במשרד את הגנגסטר רולנד דוראנד בכסאה של סיד עם רובי, הלטאה שהביאו לסיד. סיד ממתינה לחבר'ה במראודר עם בולו וקטש, מציעה לגנוב מרולנד משלוח תבלינים המיועד לסינדיקט ה, גזע דמוי דג.
קטש מוציא מהמסבאה את רולנד על ידי השלכת מנטל לרובי ולכידתה בכלוב על ידי בולו, והחבר'ה נכנסים עם סיד בקרונית דוממת דרך מנהרה תת-קרקעית עם כוורת אירלינגים, מתגנבים למשרד המסבאה, לוקחים את התבלין, וכשרולנד חוזר הוא מגלה שהתבלין נעלם. שומרי רולנד רודפים אחרי החבר'ה בקרונית עם מנוע פועל ויריות, מעירים את האירלינגים, ובמהומה מפילים החבר'ה את התבלין לתהום הכוורת. הפייקים מגיעים, לוקחים את אומגה ורולנד כבני ערובה, והחבר'ה חוזרים לכוורת. האנטר, סיד ורקר מחלצים את ארגזי התבלין עם כבלים, וטק משליך פצצת אור המסנוורת את האירלינגים. הפייקים משחררים את אומגה, כורתים קרן מראש רולנד, והוא מסתלק.
|-
| style="text-align:center;" |14
|14
|War-Mantle
|נטל המלחמה
|סטורד לי
|דמני ג'ונסון
|4 במאי 2021
|-
| colspan="7" |רקס יוצר קשר עם החבר'ה ממקום מסתורו, מבקש מהם לחלץ את גרגור, חייל שיבוט, ושולח להם את אות המצוקה מגרגור. לפי האות, מגיעים החבר'ה לכוכב הלכת דארו ומגלים בסיס אימפריאלי מבוצר בתוך הר, עם חיילים מגויסים. האנטר, טק ואקו חודרים לבסיס, כשאומגה ורקר נשארים במראודר כגיבוי.
החבר'ה מצילים את גרגור, אבל האנטר אינו מצליח לתפוס באוויר את כבש המראודר שמטיס טק, משום שהיה במאסף נגד חיילי האימפריה, ספינות קרב ירו על המראודר, וטק נאלץ להסיט אותה. האנטר נופל לקרקע היער, ואומגה מבקשת ממנו בקשר שיחזיר את המראודר, אך אינו מסכים לתת את הפקודה, ונלכד.
בקאמינו, מתכננים לאמה סו ונלה סה להימלט לאחר שהאימפריה ביטלה את כל את חוזיהם, אך נתפסים על ידי רמפרט. הוא אומר שהאימפריה צריכה את נלה סה כמדענית, אך לא את לאמה סו הפוליטיקאי. קרוסהייר מגיע אל האנטר בכלא בדארו, אומר שקיווה לכל הקבוצה, אך האנטר יספיק.
|-
| style="text-align:center;" |15
|15
|Return to Kamino
|בחזרה לקאמינו
|נתנאל וילנואבה
|מאט מיכנובץ
|6 באוגוסט 2021
|-
| colspan="7" |האנטר שבוי במעבורת אימפריאלית, הטסה בעל חלל לטיפוקה סיטי בקאמינו, וקרוסהייר מפעיל את הקום של האנטר.
החבר'ה ממריאים מאורד מנטל אחרי שתיקנו את המראודר מירי האימפריה, ולפי הסברי אומגה, נוחתים באפלה מול טיפוקה על רציף העולה מהים, ונפתחת בו כניסה מוארת למעלית. אומגה והחבר'ה נוסעים במערכת המנהרות התת-ימית למעבדת נלה סה, שבה נוצרו, ומגלים את הרובוט אזי-3, שהתחבא אחרי שהאימפריה השביתה רובוטים. אזי מספר שהאימפריה כפתה על צוותי רפואה חשובים לעלות על מעבורות, ומי שהתנגד חוסל בידי חיילים בלתי משובטים. לדבריו הועברו מקאמינו כל המשובטים, חוץ מקרוסהייר, ואומגה מגייסת את אזי.
החבר'ה עולים במעלית לחדר האימונים ומוצאים את האנטר, אבל קרוסהייר וארבעה חיילים מגויסים מכתרים אותם. קרוסהייר מנסה לשכנע את האנטר להצטרף לאימפריה, ויורה בחייליו אחרי שסירבו להוריד את נשקיהם לפקודתו. אומגה שנשארה למטה עם אזי בהוראת אקו, מעלה שורות של דרואידי ירי אחרי שקיבלה אות מצוקה מאקו. כולם יורים בדרואידים, וחייל אומר לרמפרט שקרוסהייר איבד שליטה. רמפרט מורה לו להוציא את כל הכוחות ולתת למשובטים למות ביחד. החייל עולה למעבורת האחרונה, וטיפוקה ריקה מאדם, פרט לחבר'ה, שעדיין נלחמים בדרואידים. רמפרט מעדכן את טארקין, ובהוראתו מתחיל להפגיז את טיפוקה משלוש משחתות אימפריאליות. אחרי חיסול הדרואידים, מנסה האנטר לשכנע את קרוסהייר להסיר את השבב שלו, אבל קרוסהייר עונה שהשבב כבר הוסר והוא עובד ברצון עבור האימפריה. האנטר מהמם את קרוסהייר בירי. אומגה רצה להאנטר ומחבקת אותו. טק אומר להאנטר ששלוש ספינות מגיעות לעיר, והאנטר מורה לרקר לשאת את קרוסהייר, כשטיפוקה קורסת בים.
|-
| style="text-align:center;" |16
|16
|Kamino Lost
|קאמינו האבוד
|סול רואיז
|ג'ניפר קורבט
|13 באוגוסט 2021
|-
| colspan="7" |רמפרט עוזב את קאמינו, והריסות טיפוקה שוקעות באוקיינוס. בחדר מוצף מחלצים אזי-3 ואומגה את קרוסהייר, כשאומגה יורה חיצי לייזר ומפרקת את ההריסות שלכדו אותו. רקר מצליח לפתוח בסכין את דלת החדר אחרי שהבקרה נעלה אותה, והשלושה נשטפים החוצה אל החבר'ה. קרוסהייר אומר: "מה עשיתם?" והאנטר מבהיר לו שהאימפריה פתחה באש על העיר. כשנוחתות הריסות העיר על קרקעית האוקיינוס, נכנסת הקבוצה לחדר שלה שלא ניזוק ונמצא על המנהרה התת-ימית. אזי מרתך יציאה מהרצפה אל המנהרה למראודר, ויצור ימי גדול תוקף את זכוכית המנהרה, משום שהחשמל אינו פועל. אזי מחזיר את החשמל עם זרוע ממשקית, מחשמל את היצור, והקבוצה מגיעה למעבדת נלה סה. טק אומר שאומגה נוצרה לפני החבר'ה, וטכנית היא מבוגרת מהם. קרוסהייר מתווכח עם האנטר ומשבח את האימפריה, כפי שעשה מהרגע שחולץ. אומגה אומרת לקרוסהייר שבילתה את רוב חייה במעבדה זו, והייתה לבד עד שארבעתם נוצרו. לכן הייתה נחושה למצוא אותם שוב, וקרוסהייר עונה: "זה שאת משובטת, לא הופך אותך לאחת מהם". אומגה עונה שרצתה להאמין שהשבב גרם לו להיות כזה, אבל טעתה.
טק אומר שתאי המשובטים הם הדרך שלהם החוצה, והאנטר אומר שלא יוכלו לשלוט בכיוון. קרוסהייר מציע שאזי ידחף את הקפסולות. החבר'ה נכנסים שניים בכל אחת, רקר ואומגה בקפסולות נפרדות, אומגה מפעילה בשלט נפצים על החלונות, והמים פורצים פנימה. החבר'ה עלו למעלה, אבל קורת פלדה נוחתת על התא של אומגה ודוחפת אותה למטה. אזי מרתך ומפרק את הקורה לחלקים, דוחף למעלה את התא של אומגה, נגמרת לו הסוללה, כפי שאמר קודם לאומגה, עיניו נכבות והוא שוקע. אומגה פותחת את דלת התא במים, מנסה להציל אותו, טובעת וקרוסהייר יורה כבל מהרובה שלו שמושך את שניהם למעלה. כשהם מגיעים למראודר באור יום אחרי שחתרו במשך כל הלילה, רואה אומגה באופק את טיפוקה עולה בעשן ואומרת: "הכל נעלם". קרוסהייר מעדיף להיפרד מהחבר'ה ולהמתין לסיירי האימפריה, כשאומגה אומרת לו שהוא עדיין אח של החבר'ה וגם אחיה.
נלה סה מובאת למתקן אימפריאלי סודי בהר טנטיס בכוכב ווילנד, ומקבלת את פניה ד"ר סקלדר.
|}

=== עונה 2 ===
{| class="wikitable ctd-center-2 ctd-center-3 ctd-center-4 ctd-center-5 ctd-center-6 ctd-center-7 plainrowheaders"
! style="background:#ECB368;" |<font color="#000000"> מספר פרק בסדרה</font>
! style="background:#ECB368;" |<font color="#000000"> מספר פרק בעונה</font>
! style="background:#ECB368;" |<font color="#000000"> שם הפרק באנגלית</font>
! style="background:#ECB368;" |<font color="#000000"> שם הפרק בעברית</font>
! style="background:#ECB368;" |<font color="#000000"> בימוי</font>
! style="background:#ECB368;" |<font color="#000000"> כתיבה</font>
! style="background:#ECB368;" |<font color="#000000"> תאריך שידור מקורי</font>
|-
| style="text-align:center;" |17
|1
|Spoils of War
|שלל המלחמה
|סטורד לי
|ג'ניפר קורבט
|4 בינואר 2023
|-
| colspan="7" |בכוכב איינבוני, נמלטים החבר'ה מאגרוקרבים, כשאומגה במדי קרב על כבש המראודר, מעיינת במפרט הספינה. היא יורה בקשת הלייזר בסרטנים שטיפסו על הספינה וחיבלו בה בצבתותיהם, האנטר שואל בקשר למה היא תלויה בכבל מחוץ לספינה, וטק הטייס עונה: "זו הפסקה לא מתוכננת מהלימודים". אומגה מורידה את הכבל, רקר מחבר אותו לתיבה, מתיישב עליה עם האנטר ואקו, והם עולים למעלה.
כשהם חוזרים למסבאה עם התיבה, אומר להם אזי-3, העובד כמלצר, שאיחרו וסיד כועסת. בהמלצת פי גנואה, חברה פיראטית של סיד שקיבלה את התיבה מרקר, נשלחים החבר'ה למבצר הרוזן דוקו בכוכב סרנו בטבעת החיצונית, כדי לשדוד חלק מקופת המלחמה, אף על פי שהאנטר מתנגד בגלל האימפריה.
כשהם מגיעים לסרנו, מעבירה האימפריה את אוצרות הרוזן בספינות משא עמוסות מכולות מטען. האנטר נשאר על הקרקע, ורקר מוריד מספינת משא תיבה מלאה יהלומים גולמיים שמצאה אומגה. האנטר מפוצץ שתי ספינות ליווי על הקרקע כהסחת דעת לחייל אימפריה שהימם רקר בכניסתם לספינה ואשר לא ענה בקשר. קפטן וילקו מורה לספינה להמריא, כשאומגה, טק ואקו בתוכה. וילקו מורה לטייס הספינה לשחרר את תאי המילוט, אומגה אומרת לטק שזו מעבורת חלל רמה 4, ולמכולות במעבורת כזו יש מגני דחף. טק משחרר את כל המכולות לפני היציאה מהאטמוספירה, והם נופלים במכולה, הצוללת לקרקע.
חיילי האימפריה רודפים אחרי האנטר ורקר בעיר הרוסה.
|-
| style="text-align:center;" |18
|2
|Ruins of War
|הריסות המלחמה
|נתנאל וילנואבה
|ג'ינה לוסיטה מונריאל
|4 בינואר 2023
|-
| colspan="7" |המכולה נוחתת על קצה הר בסרנו, מתנודדת ומתדרדרת במורד ההר, כשאומגה, טק ואקו בתוכה. הם נחלצים מהמכולה ופוגשים ברומאר אדל, אדם מקומי המסתתר ביער. אומגה מתגנבת החוצה מביתו, יורדת למכולה בכבל טיפוס שלקחה מרומאר, אקו וטק רודפים אחריה, היא אומרת לאקו במכולה ששמעה במראודר את דבריו להאנטר, שאין להם חיים רגילים בגללה, ומכאן רצונה באוצר, כשאקו אומר לה שהאוצר אינו חשוב. המכולה שוב מתדרדרת, אקו וטק מחלצים אותה, ונלחמים בחוליות חיפוש אימפריאליות. האנטר ורקר נלחמים בדרכם החוצה מהעיר ופוגשים את השאר.
במראודר אומר אקו לאומגה, שמזל שוויתרו על הכל בגללה, אחרת היו נלחמים עבור האימפריה כעת, או גרוע מכך. הוא אומר שהם קיבלו את ההחלטה הנכונה, הוא היה עושה זאת שוב, ואומגה מחייכת.
כשנודע לרמפרט מדו"ח וילקו שהחבר'ה שרדו את הפצצת טיפוקה, הוא מגיע לווילקו ומחסל אותו אחרי שסירב למחוק מהדו"ח את החבר'ה, על מנת שהמושל טארקין לא ישמע על טעות רמפרט.
|-
| style="text-align:center;" |19
|3
|The Solidarity Clone
|המשובט הבודד
|סול רואיז
|אמנדה רוז מוניוז
|11 בינואר 2023
|-
| colspan="7" |רמפרט מצרף את קרוסהייר, שחולץ מקאמינו אחרי ששהה שם 32 סבבים, למפקד המשובט קודי במשימה בדסיקס, כוכב בדלנים עם דרואידים, כדי להציל את המושל האימפריאלי החדש גרוטון, שנשבה על ידי מושלת דסיקס, טאוני איימס. היא דורשת שהכוכב יישאר מחוץ לתחום השיפוט הקיסרי, ולוקחת את גרוטון כבן ערובה. קודי מנהל משא ומתן עם איימס, מבטיח לה שלום, היא משחררת את גרוטון, המורה לקודי לחסל את איימס. קודי מסרב, וקרוסהייר הורג את איימס מאחור, לפי ההוראות שקיבל מרמפרט לפני היציאה למשימה. קודי מתווכח עם קרוסהייר, וכשקרוסהייר חוזר לרמפרט, הוא מצוות את קרוסהייר למפקד חדש. קרוסהייר שואל איפה קודי, ורמפרט עונה: "נראה שהוא נפקד. נאמנות המשובטים כבר אינה כפי שפורסם. מוזר איך משובטים סביבך ממשיכים להיעלם".
|-
| style="text-align:center;" |20
|4
|Faster
|מהיר יותר
|סטורד לי
|מאט מיכנובץ
|18 בינואר 2023
|-
| colspan="7" |הצוות מגיע לעולם המרוצים הססגוני והמסוכן.
|-
| style="text-align:center;" |21
|5
|Entombed
|קבור
|נתנאל וילנואבה
|
|25 בינואר 2023
|-
| style="text-align:center;" |22
|6
|Tribe
|השבט
|סטורד לי
|מאט מיכנובץ
|1 בפברואר 2023
|-
| style="text-align:center;" |23
|7
|The Clone Conspiracy
|קונספירציית המשובטים
|נתנאל וילנואבה
|עזרא נחמן
|8 בפברואר 2023
|-
| colspan="7" |בקנטינה לחיילים משובטים בקורוסקאנט, אומר קייד לסליפ, ששלח הודעה לרמפרט כדי שיגלה את האמת על קאמינו, אחרת יאמר לסנאט בעצמו. כשהם בחוץ, נהרג קייד ממתנקש, היורה גם בסליפ. סליפ נמלט על רכב, ונעלם בתנועה הסואנת בקורוסקאנט.
בסנאט אומר סנטור גני רידאלי מאגודת הבנקאים שהסערה הטרגית בקאמינו הותירה את הגלקסיה פגיעה ללא ייצור חיילים משובטים חדשים, והצעת חוק הגיוס של רמפרט תדאג שהגלקסיה תישאר מוגנת. סנטור שני מגילדת הסחר מצטרף ואומר שצריך צבא מהעם שנלחם למען העם. סנטורית טינרה פמלו אומרת שההצעה עלתה בכל מושב, ונדחתה משום שהמלחמה הסתיימה ויש עניינים יותר דחופים מאשר הקמה יקרה של צבא חדש. רידאלי משיב שהמעטפות האמצעית והחיצונית מלאות מורדים. סנטור בייל אורגנה עונה שצבא המשובטים פעל לפי חוק סמכויות החירום, שקודם על ידי הקיסר פלפטין בזמן משבר הבדלנים, והמעבר לצבא אזרחים הנשבעים אמונים מנוגד לעקרונות הסנאט. אורגנה שאל מהי עמדת הקיסר, הנעדר מישיבות אלו, והווזיר הגדול, מאס אמדה ענה שהקיסר בוטח בסנאט שיפעל לטובת האינטרסים של כל אזרחי הגלקסיה. סנטורית ראיו צ'וצ'י עולה לדיון ושואלת מה עם האינטרסים של החיילים המשובטים. מדוע אינם כלולים בחקיקה זו? סנטור הגילדה עונה שצבא המשובטים לא יוכל להחזיק מעמד זמן רב עקב הזדקנות מואצת, וצ'וצ'י אומרת שאינם דרואידים שאפשר לכבות אותם. לאחר כל מה שהם הקריבו, אי אפשר להשליך אותם בלי כלום. האם זה מה שהאימפריה מייצגת? איך אפשר לדון בהקמת צבא חדש ללא תוכנית מסודרת לטיפול בצבע הנוכחי? רמפרט עונה שניתנו הוראות על מנת לסייע למשובטים בפרישתם מהשירות. במענה לשאלת צ'וצ'י אם שאל אותם על צורכיהם, אמר רמפרט שהוא מוכן לדון בכל נושא שהיא או המשובטים חושבים עליו. בהצעת אורגנה ובהסכמת פמלו, נדחתה ההצבעה. במסדרון אומר אמדה לרמפרט שהמושל טארקין הבטיח לו שרמפרט יגרום לסנאט לתמוך בהצעת החוק. רמפרט עונה שברגע שצ'וצ'י תהיה מרוצה, הצעת החוק תאושר, הרבה לפני שיצטרכו לקיים את דרישותיה.
צ'וצ'י מגיעה לקנטינת המשובטים כדי לדעת מה צורכיהם, מקבלת מהם מנדט לייצג אותם, וסליפ אומר לה שאסור לבטוח ברמפרט. סליפ מסביר שקאמינו לא נהרס על ידי סופה, אלא בהתקפה שרמפרט הורה עליה. צ'וצ'י לא מאמינה לו, והוא אומר שהיה על סיפון הו שלו, והוא הורה לפתוח באש על הערים. רמפרט וידא שאף אחד לא ידבר, ומי שניסה – נעלם או מת.
רמפרט שואל את צ'וצ'י אם היא מצפה שהאימפריה תממן צבא חדש ופנסיה מלאה למיליוני חיילים משובטים, צ'וצ'י עונה שאם זה אינו אפשרי, זה לא הזמן להצעת חוק הגיוס. רמפרט רואה שהיא מוטרדת ושואל מה קרה. צ'וצ'י שואלת איך שרד את הסערה בקאמינו, ורמפרט עונה שהשתתף בתרגיל אימונים מחוץ לכוכב.
אורגנה נפגש עם צ'וצ'י בסמטה, אומר לה שטיפוקה סיטי תוכננה לתפקד מתחת למים, שרדה אלפי סופות לאורך השנים, אך לפתע נמחקה מהמפה, בזמן שמערכות מתחילות למרוד וזה מאיים על האימפריה החדשה של הקיסר. כך סופה שהרסה את מתקני השיבוט בקאמינו מפנה מקום לצבא האימפריה החדש. צ'וצ'י מספרת לאורגנה על סליפ, הוא מבקש הוכחה, והיא מציעה שסליפ יעיד בסנאט. אורגנה עונה שאיננה היחידה שמחפשת אותו.
רמפרט שואל את הולוגרמת המתנקש אם איתר את המשובט, והמתנקש עונה שגם שומרי צ'וצ'י מחפשים אחריו. רמפרט מורה למתנקש לטפל גם בצ'וצ'י בעת הצורך.
סליפ ממתין בסמטה לקפטן רקס, כדי שייקח אותו למקום מסתור. מגיעה צ'וצ'י עם שני שומרי ראש, וסליפ אומר לה שאם היא הגיעה, גם אחרים עלולים להגיע. צ'וצ'י מבקשת מסליפ להעיד בסנאט, והוא עונה שההוכחה שהיא צריכה נמצאת על ספינת רמפרט, ביומן הפקודות של הגשר. הוא אומר ששמר גיבוי במערכת המרכזית, ונורה. שומר ראש של צ'וצ'י נורה, שומר הראש השני ממלט את צ'וצ'י לתוך מבנה, נורה בכתפו וממשיך להגן עליה. הם מתפצלים, צ'וצ'י נמלטת מהצלף היורה עליה שוב ושוב, ומופיעה מולה דמות אפלה וחמושה. זה רקס, המהמם בירי את הצלף שמאחוריה. הם מסירים את קסדת המתנקש, רואים שהוא משובט, אך אינו חייל. רקס לוקח אותו למוסך של טרייס מרטז, מנסה לחקור אותו, אך המתנקש נוקש בשיניו ומתאבד במכת חשמל לעיני צ'וצ'י.
|-
| style="text-align:center;" |24
|8
|Truth and Consequences
|האמת והשלכותיה
|סטורד לי
|דמני ג'ונסון
|8 בפברואר 2023
|-
| colspan="7" |לבקשת רקס, מגיעים החבר'ה לקורוסקאנט, נוחתים במוסך מרטז, ופוגשים אותו ואת צ'וצ'י. רקס מראה להם את המשובט המת, אומר שמספר הזהות שלו נמחק וטק אומר שלא ידע שזה אפשרי. האנטר אומר שהסנאט לא יקשיב לעדותם על הפגזת קאמינו, משום שהם עריקים, וצ'וצ'י אומרת שהצבעה מחודשת על חוק הגיוס האימפריאלי תיערך מחר.
אומגה נעשית עוזרת של צ'וצ'י עם אישור אבטחה אימפריאלי מטק, רמפרט פוגש את צ'וצ'י במסדרון אחרי ניסיון ההתנקשות בה, אינו מזהה את אומגה, ונקרא אל אמדה, המורה לו להעביר את ההצבעה ללא עיכובים נוספים. צ'וצ'י מראה לאומגה את הסנאט, היא המומה מריבוי המושבים, ושואלת איזה תא שייך למשובטים. צ'וצ'י עונה שאין נציגות למשובטים בסנאט.
צ'וצ'י ואומגה מדברות עם הסנטורית הקאמינואנית, האלי ברטוני. אומגה אומרת שהייתה בקאמינו, ראתה את האימפריה הורסת הכל והיא כועסת. ברטוני עונה שחששה שהתקפה עומדת להתרחש אחרי שרמפרט לקח כספים מתקציב הסנאט לקאמינו בשנה האחרונה בידיעתה המלאה של ברטוני, אבל לאמה סו היה יהיר, יותר מדי בטוח שהמשובטים שלו נחוצים לאימפריה.
רקס והחבר'ה מתגנבים לסיפון המשחתת של רמפרט, העוברת תחזוקה במספנה האימפריאלית בקורוסקאנט.
הדיון בסנאט החל, צ'וצ'י שואלת את רמפרט למה הסיט מימון קאמינואני לפרויקטים חיצוניים ללא אישור הסנאט, ורמפרט עונה שאינו רשאי לחשוף את טיבן של פעולות צבאיות מסוימות. רקס ואקו מגיעים לאומגה הממתינה ברחוב עם שומר ראש של צ'וצ'י, רקס נותן לה את הקלטת, ושומר הראש מטיס אותה לסנאט. צ'וצ'י אומרת לרמפרט שפעולותיו החלו חודשים לפני חורבן טיפוקה, ומתקני השיבוט הושמדו בכוונה. רמפרט עונה שלא יבזבז את זמנו על האשמות חברות בסיס, מבקש לקדם את ההצבעה, וסנטור רידאלי מציע להשעות את צ'וצ'י מההצבעה. אומגה מגיעה לאורגנה, מוסרת לו את הקלטת. אורגנה נכנס לדיון, מוסר את הקלטת לצ'וצ'י, והרס קאמינו משודר בסנאט. אמדה והקיסר פלפטין עולים לדיון, ואמדה אומר שטענות צ'וצ'י נכונות והתקפה על קאמינו ללא התגרות הייתה פעולה שפלה של רמפרט, שנועדה לקדם את מטרותיו האישיות. אמדה מורה לשומרים אימפריאליים לעצור את רמפרט, הטוען שמילא פקודות, ופלפטין קם ואומר שהוא מוטרד מאוד מהגילוי האחרון. רמפרט לא פעל לבדו. משובטים תחת פיקודו מילאו פקודות בעיניים עצומות, וגרמו לטבח כזה ללא היסוס. משום כך צריך חיילי סער אימפריאליים כדי להגן על הגלקסיה, והסנאט מאשר את הצעת החוק.
אקו נשאר עם רקס, כדי לעזור לו להילחם על עתיד טוב יותר למשובטים, מבטיח לחזור, ואומגה מחבקת אותו בדמעות לעיני צ'וצ'י.
|-
| style="text-align:center;" |25
|9
|The Crossing
|המעבר
|נתנאל וילנואבה
|ברוק רוברטס
|15 בפברואר 2023
|-
| style="text-align:center;" |26
|10
|Retrieval
|חילוץ
|סטורד לי
|
|22 בפברואר 2023
|-
| style="text-align:center;" |27
|11
|Metamorphosis
|מטמורפוזה
|סול רואיז
|סביר פירזאדה
|1 במרץ 2023
|-
| style="text-align:center;" |28
|12
|The Outpost
|המוצב
|נתנאל וילנואבה ובראד ראו
|ג'ניפר קורבט
|8 במרץ 2023
|-
| style="text-align:center;" |29
|13
|Pabu
|פהבו
|סטורד לי
|אמנדה רוז מוניוז
|15 במרץ 2023
|-
| style="text-align:center;" |30
|14
|Tipping Point
|נקודת מפנה
|סול רואיז
|ג'ניפר קורבט ומאט מיכנובץ
|22 במרץ 2023
|-
| style="text-align:center;" |31
|15
|The Summit
|ועידת הפסגה
|נתנאל וילנואבה
|מאט מיכנובץ
|29 במרץ 2023
|-
| style="text-align:center;" |32
|16
|Plan 99
|תוכנית 99
|סטורד לי
|ג'ניפר קורבט
|29 במרץ 2023
|}

=== עונה 3 ===
{| class="wikitable ctd-center-2 ctd-center-3 ctd-center-4 ctd-center-5 ctd-center-6 ctd-center-7 plainrowheaders"
! style="background:#435973;" |<font color="#ffffff"> מספר פרק בסדרה</font>
! style="background:#435973;" |<font color="#ffffff"> מספר פרק בעונה</font>
! style="background:#435973;" |<font color="#ffffff"> שם הפרק באנגלית</font>
! style="background:#435973;" |<font color="#ffffff"> שם הפרק בעברית</font>
! style="background:#435973;" |<font color="#ffffff"> בימוי</font>
! style="background:#435973;" |<font color="#ffffff"> כתיבה</font>
! style="background:#435973;" |<font color="#ffffff"> תאריך שידור מקורי</font>
|-
| style="text-align:center;" |33
|1
|Confined
|כלואה
|סול רואיז
|ג'ניפר קורבט
|21 בפברואר 2024
|-
| colspan="7" |אומגה כלואה בטנטיס.
|-
| style="text-align:center;" |34
|2
|Paths Unknown
|דרכים לא ידועות
|נתנאל וילנואבה
|מאט מיכנובץ
|21 בפברואר 2024
|-
| colspan="7" |האנטר מבקש רמז מדוראנד.
|-
| style="text-align:center;" |35
|3
|Shadows of Tantiss
|הצללים של טנטיס
|סטורד לי
|מאט מיכנובץ
|21 בפברואר 2024
|-
| colspan="7" |פלפטין מגיע לטנטיס.
|-
| style="text-align:center;" |36
|4
|A Different Approach
|גישה שונה
|סול רואיז
|עזרא נחמן
|28 בפברואר 2024
|-
| colspan="7" |אומגה וקרוסהייר מתרסקים על כוכב לאו אחרי שברחו מטנטיס, ואומגה מנסה להשיג כרטיסים בשוק השחור.
|-
| style="text-align:center;" |37
|5
|The Return
|השיבה
|נתנאל וילנואבה
|אמנדה רוז מוניוז
|6 במרץ 2024
|-
| style="text-align:center;" |38
|6
|Infiltration
|חדירה
|סטורד לי
|בראד ראו
|13 במרץ 2024
|-
| style="text-align:center;" |39
|7
|Extraction
|חילוץ
|סול רואיז
|ג'ניפר קורבט ומאט מיכנובץ
|13 במרץ 2024
|-
| style="text-align:center;" |40
|8
|Bad Territory
|טריטוריה רעה
|נתנאל וילנואבה
|מאט מיכנובץ
|20 במרץ 2024
|-
| style="text-align:center;" |41
|9
|The Harbinger
|הסנונית הראשונה
|סטורד לי
|ג'ניפר קורבט
|27 במרץ 2024
|-
| style="text-align:center;" |42
|10
|Identity Crisis
|משבר זהות
|סול רואיז
|אמנדה רוז מוניוז
|3 באפריל 2024
|-
| style="text-align:center;" |43
|11
|Point of No Return
|נקודת האל חזור
|נתנאל וילנואבה
|אמנדה רוז מוניוז
|3 באפריל 2024
|-
| style="text-align:center;" |44
|12
|Juggernaut
|כוח הרסני
|סטורד לי
|עזרא נחמן
|10 באפריל 2024
|-
| style="text-align:center;" |45
|13
|Into the Breach
|אל תוך הפרצה
|סול רואיז
|בראד ראו
|17 באפריל 2024
|-
| style="text-align:center;" |46
|14
|Flash Strike
|מתקפת בזק
|נתנאל וילנואבה
|מאט מיכנובץ
|24 באפריל 2024
|-
| style="text-align:center;" |47
|15
|The Cavalry Has Arrived
|חיל הפרשים הגיע
|סטורד לי, סול רואיז ובראד ראו
|ג'ניפר קורבט
|1 במאי 2024
|-
| colspan="7" |אומגה מספרת להאנטר שהיא מצטרפת לברית המורדים.
|}

== שיווק ==
נשיאת לוקאס פילם, קתלין קנדי, קידמה את הסדרה באירוע יום המשקיעים של דיסני ב-10 בדצמבר 2020, וחשפה את הטריילר הראשון לסדרה. ג'ייקוב אולר מ-Syfy Wire הרגיש שהטריילר גרם לסדרה להיראות כמו גרסה עתירת אקשן יותר של "מלחמת המשובטים", והשווה אותה לסדרת הטלוויזיה צוות לעניין משנות השמונים. לקראת הקרנת הבכורה של הסדרה נוספו דמויות מהסדרה גם למשחק התפקידים בנייד Star Wars: Galaxy of Heroes.

== שידור ==
מלחמת הכוכבים: באד באצ' הוקרן בבכורה בדיסני+ ב-4 במאי 2021, יום מלחמת הכוכבים, עם פרק מיוחד של 70 דקות. הפרק השני שודר ב-7 במאי, הפרקים הבאים שודרו מדי שבוע, ובסך הכל שודרו 16 פרקים. העונה השנייה יצאה לאקרנים ב-4 בינואר 2023, והעונה השלישית ב-21 בפברואר 2024.

== פרסים ומועמדויות ==
{| class="wikitable"
!שנה
!פרס
!קטגוריה
!מועמד (ים)
!תוצאה
!מקור
|-
! rowspan="2" |2024
!פרס סאטורן
|סדרת הטלוויזיה או הספיישל המונפש הטוב ביותר
| rowspan="2" |"מלחמת הכוכבים: באד באצ'"
|
|
|-
!פרס גילדת המפיקים של אמריקה
|התוכנית הטובה ביותר לילדים
|
|
|}

== קישורים חיצוניים ==
* 

* 

== הערות שוליים ==

קטגוריה:דיסני+: תוכניות וסדרות
קטגוריה:מלחמת הכוכבים
קטגוריה:סדרות זוכות פרס סאטורן: סדרת אנימציה